**JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠO NOTEIKUMU NR.16-5 „GROZĪJUMS JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-20 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi nepieciešami, lai palielinātu braukšanas reižu skaitu pabalsta pilsētas sabiedriskā transporta braukšanas maksas segšanai ietvaros pensionāram vai politiski represētai personai. |
| 2.Projekta nepieciešamības pamatojums | Saistošie noteikumi tiek izdoti, lai palielinātu braukšanas reižu skaitu no 16 (sešpadsmit) uz 20 (divdesmit) braucieniem mēnesī pabalsta pilsētas sabiedriskā transporta braukšanas maksas segšanai ietvaros pensionāram vai politiski represētai personai. Palielināsies pensijas vecuma personu mobilitāte un iespējas integrēties sabiedrībā. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek plānoti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2016.gada budžetā. Palielinoties braucienu skaitam līdz 20 (divdesmit) braucieniem mēnesī, 2016.gadā nepieciešams 19410,20 *euro*(2257 braucēji vidēji X 0,86 *euro* kompensācija par 2 braucieniem mēnesī X 10 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP un sadarbības institūcijas. |
| 6.Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš